cyanic-selkie/wikianc huggingface dataset:
Βίβα Ζαπάτα!
Βραβεία
Η ταινία προτάθηκε για 5 βραβεία Όσκαρ και χάρισε στον Άντονι Κουίν το Όσκαρ Β' Ανδρικού Ρόλου. Ο Μπράντο βρέθηκε υποψήφιος για όσκαρ Α' Ανδρικού Ρόλου για δεύτερη συνεχόμενη χρονιά, αλλά έφυγε από την τελετή για άλλη μια φορά με άδεια χέρια, έχοντας χάσει το βραβείο από τον Γκάρι Κούπερ για την ταινία του Φρεντ Τσίνεμαν Το Τρένο θα Σφυρίξει Τρεις Φορές (High Noon). Ο ηθοποιός θα έπρεπε να περιμένει ακόμη δυο χρόνια για να βραβευτεί. Το 1954 η τρίτη του και τελευταία συνεργασία με τον Ελία Καζάν για Το Λιμάνι της Αγωνίας του χάρισε το πρώτο του όσκαρ. Την ίδια χρονιά ο Μπράντο τιμήθηκε για την ερμηνεία του από το Φεστιβάλ των Καννών και κέρδισε και Βραβείο BAFTA Καλύτερης Ανδρικής Ερμηνείας από ξένο ηθοποιό. Ο Καζάν ήταν επίσης υποψήφιος για το Χρυσό Φοίνικα στο Φεστιβάλ των Καννών αλλά έχασε το βραβείο από τον Όρσον Γουέλς για την ταινία Οθέλλος και από τον Ρενάτο Καστελάνι για την ταινία Δυο πεντάρες ελπίδα (Due soldi di speranza).
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Μήκος
Μήκος ενός ευθύγραμμου τμήματος ονομάζεται η απόσταση μεταξύ των δύο άκρων του. Μήκος μιας γραμμής με αρχή και τέλος είναι το θετικό μέγεθος με τις εξής ιδιότητες:
Ο ορισμός που έχει δοθεί παραπάνω δεν είναι πλήρης. Χρειάζεται οπωσδήποτε μία μονάδα μέτρησης, δηλαδή να προσδιοριστεί ένα ευθύγραμμο τμήμα που έχει μήκος ίσο με 1. Θεωρούμε ότι το μήκος του ευθύγραμμου τμήματος δεν αλλάζει, αν αλλάζει μόνο ο προσανατολισμός του. Κάθε σύστημα μονάδων καθορίζει τη δικιά του μονάδα μέτρησης.
Με άλλα λόγια το μήκος είναι ένα μέγεθος μέτρησης γραμμών, αντίστοιχο με το εμβαδόν και τον όγκο. Το μήκος συνεκδοχικά έχει λάβει και μία άλλη έννοια σαν διάσταση. Συνήθως η μεγαλύτερη (οριζόντια) διάσταση ενός αντικειμένου καλείται μήκος, ενώ η άλλη οριζόντια καλείται πλάτος και η κατακόρυφη ύψος. Αν και οι τρεις διαστάσεις έχουν διαφορετικό όνομα δε διαφέρουν ως προς τις κύριες ιδιότητές τους, για αυτό και οι τρεις μετρούνται με τον ίδιο τρόπο και τις ίδιες μονάδες. Το μήκος μπορεί να θεωρηθεί ως τιμή μιας συνάρτησης, η οποία δέχεται ως ορίσματα γραμμές και δίνει ως τιμές θετικούς αριθμούς.
Από τα παραπάνω συμπεραίνεται ότι το μήκος ενός σημείου είναι (ή σε πιο αυστηρή μαθηματική γλώσσα το μήκος μιας γραμμής που τείνει να εκφυλιστεί σε σημείο τείνει στο) 0 και αντίστροφα ότι αν το μήκος μιας γραμμής είναι μηδέν, τότε αυτή είναι σημείο (αν μια γραμμή τείνει να εκφυλιστεί σε σημείο, το μήκος τείνει στο μηδέν).
Μονάδες μέτρησης
Η μονάδα μέτρησης του μήκους στο Διεθνές σύστημα μονάδων είναι:
Στην Ελλάδα παλιότερα
και στην αρχαία Ελλάδα,
Στην αστρονομία
Στην αστρονομία, ως μονάδες μήκους χρησιμοποιούνται, εκτός από το χιλιόμετρο, τα:
Εξωτερικοί σύνδεσμοι
Κατηγορία:Γεωμετρικά μεγέθη Κατηγορία:Φυσικά μεγέθη
Λευκός Στρατός
Ο Λευκός Στρατός ή Λευκό Κίνημα ή Λευκή Φρουρά ήταν μια σειρά από αντι-μπολσεβικικές στρατιωτικές δυνάμεις, αλλά και πολιτικές, που εισέβαλαν στη Ρωσία μετά την Οκτωβριανή Επανάσταση δημιουργώντας τον εμφύλιο του 1917-1923. Οι στρατιωτικές δυνάμεις προέρχονταν από τη Γαλλία, Βρετανία, Ιαπωνία και Ηνωμένες Πολιτείες, καθώς και μέλη του Ρωσικού κόμματος Καντέτ, Μενσεβίκους και Επαναστάτες σοσιαλιστές.
Εξωτερικοί σύνδεσμοι
Κατηγορία:Αντικομμουνισμός
Ρωσικό Σοσιαλδημοκρατικό Εργατικό Κόμμα
Το Ρωσικό Σοσιαλιστικό Δημοκρατικό Κόμμα των Εργαζομένων ή συντομότερα ΡΣΔΕΚ (Российская социал-демократическая рабочая партия = РСДРП) ήταν Μαρξιστικό πολιτικό κόμμα που δημιουργήθηκε στο Μινσκ της Ρωσίας το 1898, πρόδρομος όλων των σύγχρονων κομμουνιστικών κομμάτων.
Κατηγορία:Πολιτικά κόμματα στη Ρωσική αυτοκρατορία Κατηγορία:Ρωσική Επανάσταση Κατηγορία:Μενσεβίκοι Κατηγορία:Μπολσεβίκοι
3 Ιουνίου
2 Ιουνίου | 3 Ιουνίου | 4 Ιουνίου
Η 3η Ιουνίου είναι η 154η ημέρα του έτους κατά το Γρηγοριανό ημερολόγιο (155η σε δίσεκτα έτη). Υπολείπονται 211 ημέρες.
Ορθόδοξη Εκκλησία
Κατηγορία:Ημέρες του έτους
Πασχάλης (τραγουδιστής)
Ο Πασχάλης (πλήρες όνομα: Πασχάλης Αρβανιτίδης, γενν. 24 Αυγούστου 1946, Δοξάτο Δράμας) είναι Έλληνας τραγουδιστής, από τους πιο καταξιωμένους καλλιτέχνες της ελληνικής ποπ σκηνής, με σημαντικό έργο στο πέρασμα των χρόνων.
Προσωπική ζωή
Γεννήθηκε στην κωμόπολη Δοξάτο του Νομού Δράμας το 1946. Ο πατέρας του, Γιάννης, ήταν από την Ανατολική Θράκη (Μάλγαρα – Καρατζάχαλι) και η μητέρα του, Βασιλική, Μακεδονίτισσα από τον Άγιο Γεώργιο Γρεβενών.
Είναι παντρεμένος με την Αλίκη Αρβανιτίδη, δικηγόρο, και έχουν δύο παιδιά, ένα γιο, τον Γιάννη, και μία κόρη, τη Ζήνα (Ζηνοβία), η οποία ακολουθεί καριέρα μουσικού και σύνθετη. Το 2013 απέκτησαν μία εγγονή, την Αλίκη και το 2018 έναν εγγονό, τον Άγγελο.
Καλλιτεχνική πορεία
Η καριέρα του ξεκινά από πολύ μικρή ηλικία με το συγκρότημα των Olympians, ενώ αργότερα ακολούθησε σόλο καριέρα. Το 1977 συμμετέχει στο διαγωνισμό τραγουδιού της Eurovision μαζί με τους Ρόμπερτ Ουίλιαμς, Μαριάννα Τόλη και Μπέσσυ Αργυράκη, κερδίζοντας για την Ελλάδα την 5η θέση με το τραγούδι Μάθημα Σολφέζ του Γιώργου Χατζηνάσιου και της Σέβης Τηλιακού.
Έχει ηχογραφήσει πάνω από 30 μεγάλους δίσκους, πολλοί εξ αυτών έγιναν χρυσοί και πλατινένιοι ξεπερνώντας τα 200.000 αντίτυπα. Η κυκλοφορία των δίσκων του Party On The Rocks, 9 Τρόποι Αγάπης, Ερωτικά Μηνύματα, Παντού Φωτογραφίες σου, αποτελούν έως και σήμερα σταθμό στην ελληνική δισκογραφία, με πωλήσεις ρεκόρ 150.000 - 200.000 αντίτυπα.
Στα μέσα της δεκαετίας του 1950 η πολύτεκνη οικογένειά του (4 αγόρια και 1 κορίτσι) εγκαταστάθηκε στη Θεσσαλονίκη. Η παγκόσμια μουσική επανάσταση των Beatles και Rolling Stones βρήκε τον Πασχάλη στην εφηβεία και δεν τον άφησε ανεπηρέαστο. Στα δεκαέξι του χρόνια δημιούργησε το πρώτο του συγκρότημα, τους Drugstoremen, μετά τους Brahms και στα δεκαοκτώ του τους Olympians.
Olympians
Τραγουδιστής και μπασίστας του συγκροτήματος, έγραψε το τραγούδι «Ο τρόπος», το οποίο έφερε την επανάσταση στη μοντέρνα ελληνική μουσική. Για πρώτη φορά τραγουδήθηκαν ελληνικοί στίχοι σε ποπ τραγούδι, χωρίς αυτό να ακούγεται αστείο. Η απλότητα και η ανεπιτήδευτη ερμηνεία του Πασχάλη, έβαλε τις βάσεις για την εξέλιξη των ελληνικών στίχων στην ποπ και αργότερα στην ροκ μουσική.
Συνθέτης και στιχουργός πολλών επιτυχιών των Olympians, ο Πασχάλης ξεδίπλωσε από πολύ νωρίς το ταλέντο του, που αναγνωρίσθηκε στις 5 Οκτωβρίου του 1966 στη «Χρυσή Βραδιά» στο Καλλιμάρμαρο Στάδιο της Αθήνας, όπου 60.000 θεατές, αποθέωσαν και έδωσαν το Α’ Βραβείο στους Θεσσαλονικείς Olympians και τον Πασχάλη.
Το 1967-1968 υπηρέτησε την στρατιωτική του θητεία στην Αεροπορία στη Λάρισα, ενώ παράλληλα συνέχιζε την πορεία του με το συγκρότημά του ως το 1971, που διαλύθηκε οριστικά.
Το 1969 έλαβε μέρος στο Φεστιβάλ Τραγουδιού Θεσσαλονίκης με το τραγούδι «Μίλησε λίγο» σε μουσική Γιώργου Χατζηνάσιου και στίχους Νίκου Ελληναίου. Το 1971 με τη διάλυση των «Olympians» επιχείρησε να εγκαταλείψει τη μουσική και να ασχοληθεί με τη βιοτεχνία πλαστικών ειδών.
Σόλο καριέρα
Το χειμώνα του 1972 μετά από παρότρυνση της δισκογραφικής του εταιρείας, πήρε την μεγάλη απόφαση και κατέβηκε στην Αθήνα για να δοκιμάσει τις δυνάμεις του ως σόλο τραγουδιστής. Η επιτυχία ήρθε αμέσως. «Τρέξε μεσ’ στη συντροφιά μας να μπεις», «Jesus Christo», «Ουρανέ που περνάς», «Το τραγούδι μου» και πολλές άλλες χρυσές επιτυχίες που έκαναν τον Πασχάλη Super Star, το ίνδαλμα της νεολαίας της δεκαετίας του 1970, που οι εμφανίσεις του απαιτούσαν την παρουσία της αστυνομίας, αφού οι αναρίθμητες θαυμάστριές του πάθαιναν, κυριολεκτικά, στη θέα του, υστερία.
Το 1975 μετά από πρόσκληση του παραγωγού και συνθέτη Λέο Λέανδρου ― πατέρα της Βίκυ Λέανδρος ― πήγε στη Γερμανία και ηχογράφησε τέσσερις δίσκους 45 στροφών στα γερμανικά. Τα τραγούδια «Oh Maria» και «Weine nicht Mama» κατάφεραν να μπουν μέσα στα δέκα πρώτα του γερμανικού hit parade. Παρόλη την επιτυχία που σημείωσε εκεί ο Πασχάλης, την ίδια χρονιά επέστρεψε στην Ελλάδα για να παντρευτεί την αγαπημένη του Αλίκη, ύστερα από δεσμό 8 ετών. Την επόμενη χρονιά γεννήθηκε η κόρη του Ζίνα, που αργότερα, το 1991, την γνώρισε δίπλα του το πανελλήνιο στην μεγάλη επιτυχία «Οι καταπληκτικοί» των Αλέξη Παπαδημητρίου και Εύης Δρούτσα.
Eurovision 1977 - "Μάθημα Σολφέζ"
Το 1977 σταθμός στην καριέρα του ήταν η Eurovision, όπου μαζί με τους Ρόμπερτ Ουίλλιαμς, Μπέσσυ Αργυράκη και Μαριάννα Τόλη εκπροσώπησε την Ελλάδα με το τραγούδι του Γιώργου Χατζηνάσιου και της Σέβης Τηλιακού «Μάθημα Σολφέζ», καταλαμβάνοντας την 5η θέση.
Party On The Rocks - 9 Τρόποι Αγάπης
Η επιτυχημένη πορεία του Πασχάλη συνεχίστηκε με πάμπολλες συναυλίες στην Ελλάδα και το εξωτερικό, όπως ΗΠΑ, Αυστραλία, Γερμανία, Αγγλία και Κύπρο και με εμφανίσεις στα μεγαλύτερα νυχτερινά κέντρα της Αθήνας, «Δειλινά», «Νεράιδα», «Φαντασία», «Στορκ». Συνέπραξε και συνεργάσθηκε σε προγράμματα με τους σημαντικότερους Έλληνες τραγουδιστές, όπως το Γιάννη Πουλόπουλο, το Γρηγόρη Μπιθικώτση, τη Βίκυ Μοσχολιού, το Γιώργο Ζαμπέτα, το Σταμάτη Κόκοτα, το Στράτο Διονυσίου, τον Τόλη Βοσκόπουλο, τη Μαρινέλλα, το Γιάννη Πάριο, το Γιώργο Νταλάρα, τη Χαρούλα Αλεξίου, το Δημήτρη Μητροπάνο, τον Αντώνη Καλογιάννη, τη Μαίρη Λίντα, αλλά και με όλους σχεδόν τους μοντέρνους τραγουδιστές από τις δεκαετίες του 1970, του 1980 και του 1990.
Το 1981 γεννήθηκε το δεύτερο παιδί του, ο γιος του Γιάννης.
Μετά από μια περίοδο προβληματισμού, που είχε να κάνει με τις μουσικές εξελίξεις στην Ελλάδα, ο Πασχάλης πήρε την απόφαση να εγκαταλείψει τα λαϊκά νυχτερινά κέντρα της παραλιακής λεωφόρου και να παρουσιάσει την δική του μουσική πρόταση στο Dancing Club «On the Rocks» στη Βάρκιζα, όπου για μια ολόκληρη δεκαετία, 1986 - 1996, άφησε εποχή. Επίσης, το 1987 κυκλοφόρησε το δίσκο «9 Τρόποι Αγάπης», που περιλάμβανε τραγούδια όπως το «Μπαράκι», «Παραδώσου λοιπόν», «Κατερίνα-Κατερινάκι» και έγινε χρυσός και μετέπειτα πλατινένιος με πωλήσεις πάνω από 150.000 δίσκους.
Το 1989 κυκλοφόρησε σε τριπλό δίσκο η ζωντανή ηχογράφηση του προγράμματος του club με τίτλο «Party on the Rocks», που έγινε κι αυτός χρυσός και πλατινένιος, ξεπερνώντας τις 200.000 πωλήσεις.Το 1995 κυκλοφόρησε με παραγωγό τον Γιώργο Μακράκη το πολυσυλλεκτικό άλμπουμ «Πέστο πάλι αγάπη μου» που περιέχει μεταξύ άλλων και δυο συνθέσεις του συνθέτη των «Τερμιτών» Αντώνη Μιτζέλο υ σε στίχους της Ηρούς Τριγώνη ,τα «Πότε θα σε ξαναδώ» και « Νάσαι καλά».
Συμφωνική Ορχήστρα του Δήμου Αθηναίων - "Diamonds"
Η νέα χιλιετία βρήκε τον Πασχάλη να συνεργάζεται με τη Συμφωνική Ορχήστρα του Δήμου Αθηναίων και παράλληλα να κυκλοφορεί το CD «Diamonds», δοκιμάζοντας πιο κλασσικούς μουσικούς δρόμους.
Μεγάλη στιγμή για τον ίδιο αποτέλεσε η συναυλία του στο Μέγαρο Μουσικής Θεσσαλονίκης το 2001, όπου τον καταχειροκρότησαν οι συμπατριώτες του, αναγνωρίζοντας την 35χρονη επιτυχημένη πορεία του στο ελληνικό τραγούδι. Η συναυλία αυτή μεταδόθηκε και από την δημόσια τηλεόραση, ηχογραφήθηκε δε και κυκλοφόρησε σε διπλό CD με τίτλο «Διαχρονικά και αγαπημένα».
Στη δεκαετία αυτή ο Πασχάλης άρχισε να εμφανίζεται σε διάφορες μουσικές σκηνές και συναυλίες, παρουσιάζοντας «το Μουσικό του Άλμπουμ», όπου ξεφύλλιζε όλη του την καριέρα, κάτι που άρεσε ιδιαίτερα.
Το 2002 συνεργάστηκε με το Στέφανο Κορκολή, γράφοντας στίχους στο ομώνυμο τραγούδι των τίτλων της πολύ επιτυχημένης τηλεοπτικής σειράς Είσαι το ταίρι μου. Η συνεργασία τους συνεχίστηκε στο CD «Καιρός ν’ αλλάξω» (μουσική Στέφανος Κορκολής, στίχοι Πασχάλης Αρβανιτίδης).
Το 2006 ο Πασχάλης συνεργάστηκε με το hip-hop συγκρότημα Goin' Through, που διασκεύασε την γνωστή επιτυχία των Olympians «Το Σχολείο». Η νέα άποψη του τραγουδιού, ξανά σε ερμηνεία του Πασχάλη, κατέκτησε μικρούς και μεγάλους. Αναγνωρίσθηκε ως η πιο επιτυχημένη διασκευή ποπ τραγουδιού και βραβεύθηκε από τα «Βραβεία MAD». Κυκλοφόρησε σε διπλό CD μαζί με άλλες 40 μεγάλες επιτυχίες με τίτλο «40 χρόνια Olympians και Πασχάλης».
Το 2008 κυκλοφόρησε μια πρωτοποριακή δισκογραφική δουλειά, που ηχογραφήθηκε στο Μιλάνο με παραγωγό το Νίκο Παπαθανασίου, το «Πειρατής ή Θεός» σε μουσική Depiscopo-Capuano και στίχους Χάρη Καφετζόπουλου.
Το 2009 μέσω του Διαδικτύου διέθεσε δωρεάν στο κοινό του το CD single «Σε παρακαλάω» σε μουσική Κωνσταντίνου Παντζή και στίχους της Ναταλίας Γερμανού, μαζί με ένα remake της επιτυχίας του από το 1989 «Μη με μαρτυρήσεις», σε στίχους δικούς του και μουσική Στ. Βλαβιανού, με παραγωγό τον Κωνσταντίνο Παντζή.
Πηγές
Κατηγορία:Έλληνες άνδρες τραγουδιστές Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα Κατηγορία:Διαγωνισμός Τραγουδιού Eurovision 1977 Κατηγορία:Συμμετέχοντες στη Eurovision
Παλαμός ΚΦ
Η Παλαμός ΚΦ είναι μια ισπανική, ποδοσφαιρική ομάδα από την πόλη Παλαμός, Καταλονία. Ιδρύθηκε το 1898. Συμμετέχει στη Tercera División – Group 5. Έδρα της ομάδας είναι το Nou Estadi, χωρητικότητας 8000 θεατών. Μετράει 6 συμμετοχές στη Σεγούντα Ντιβιζιόν, 4 συμμετοχές στη Segunda División B και 14 στη Tercera División.
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1898 Κατηγορία:Παλαμός ΚΦ
Οριουέλα
Η Οριουέλα ή Οριόλα (στα ισπανικά Orihuela, στα καταλανικά Oriola, ισπανική προφορά ΔΦΑ : [oriˈwela]) είναι πόλη και δήμος που βρίσκεται στην επαρχία του Αλικάντε στην Ισπανία. Η πόλη βρίσκεται στα ανατολικά της χώρας και ο πληθυσμός της είναι 32.472 κάτοικοι. Ο ποταμός Σεγούρα διασχίζει την πόλη. Η πόλη εποικίστηκε από τους Ρωμαίους οι οποίοι την ονόμασαν Ορκέλις και στη συνέχεια Αουραριόλα.
Οικονομία
Η γεωργία της Οριουέλα βασίζεται στη γεωργική παραγωγή: λεμόνια, πορτοκάλια, αμύγδαλα, ελιές, φοίνικες, ροδιές, βαμβάκι, κάνναβη και λαχανικά. Επίσης ένα σημαντικός κλάδος της μεταποιητικής της βιομηχανίας είναι το μετάξι, το μαλλί και τα διατηρημένα τρόφιμα.
Αξιοθέατα
Τα πιο σημαντικά αρχιτεκτονικά μνημεία της Οριουέλα είναι ένα αραβικό κάστρο με πύργους, ένας καθολικός καθεδρικός ναός χτίστηκε μεταξύ του 14ου και 16ου αιώνα και η μπαρόκ εκκλησία του Σάντο Ντομίνγκο.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Κοινότητα της Βαλένθια
Καλιμάν Β΄ Ασέν
Ο Καλιμάν Ασέν Β΄  κυβέρνησε τη Βουλγαρία με τον τίτλο του Τσάρου για μια σύντομη περίοδο, το 1256. Ήταν γιος του σεβαστοκράτορα Αλέξανδρου (αδελφού του Ιβάν Ασέν Β΄), με μια Σέρβα πιθανότατα πριγκίπισσα. Το 1256 στην διάρκεια κυνηγετικής εκδρομής στα περίχωρα του Τυρνάβου σκότωσε τον 18χρονο Τσάρο πρωτοξάδελφο του, Μιχαήλ Ασέν Α΄. Τότε παντρεύτηκε την χήρα του, την κόρη του Ρώσου πρίγκηπα Ρόστισλαβ Μιχαήλοβιτς και σφετερίστηκε τον θρόνο. Ο πρίγκιπας Ρόστισλαβ έσπευσε στον Τύρναβο από το Βελιγράδι να εκδικηθεί τον θάνατο του γαμπρού του, πήρε πίσω την κόρη του και επέστρεψε στην πατρίδα του, παίρνοντας και τον τίτλο του «Τσάρου» της Βουλγαρίας. Εν τω μεταξύ ένας ευγενής, ο Μίτσο, που είχε παντρευτεί την Μαρία, κόρη του Ιβάν - Ασέν Β΄ κατέλαβε τον θρόνο. Τότε δολοφονήθηκε και ο Καλιμάν - Ασέν Β' εγκαταλειμμένος από όλους τους ανθρώπους του περιβάλλοντός του.
Οικογένεια
Κατηγορία:Τσάροι της Βουλγαρίας Κατηγορία:Οίκος των Ασέν
Χόκεϊ επί πάγου στους Χειμερινούς Ολυμπιακούς Αγώνες 2010
Οι αγώνες του χόκεϊ επί πάγου στους Χειμερινούς Ολυμπιακούς Αγώνες διεξήχθησαν στο Χόκεϊ Πλέις του Καναδά και στο Κέντρο Χειμερινών Αθλημάτων UBC, από τις 13 ως τις 28 Φεβρουαρίου 2010. Μετέχουν 12 ομάδες στο αγώνισμα των ανδρών και οκτώ ομάδες σε εκείνο των γυναικών. Για πρώτη φορά επιτράπηκε η συμμετοχή σε αθλητές και αθλήτριες του εθνικού πρωταθλήματος (NHL). Επίσης, η πίστα είναι μικρή σε μέγεθος.
Για πρώτη φορά επίσης χρησιμοποιήθηκε στο τουρνουά των ανδρών το σύστημα των δύο διαιτητών και δύο εποπτών γραμμών.
Πρόκριση
Τα κριτήρια για την πρόκριση στο ολυμπιακό τουρνουά των ανδρών βασίστηκαν στην κατάταξη του παγκοσμίου πρωταθλήματος της IIHF που διεξήχθη το 2008. Οι 9 πρώτες ομάδες της εν λόγω διοργάνωσης προκρίθηκαν αυτόματα, ενώ οι χώρες όπου κατατάχθηκαν από τη θέση 10 ως και την 30, πήγαν σε αγώνες μπαράζ για την πρόκριση. Οι τρεις πρώτες ομάδες από τον δεύτερο προκριματικό γύρο έλαβαν την πρόκριση στους Ολυμπιακούς.
Χώρες που έλαβαν μέρος
Στο τουρνουά των ανδρών έλαβαν μέρος συνολικά 12 χώρες, σε 3 ομίλους, με 4 ομάδες στον κάθε όμιλο. Στον προκριματικό γύρο, κάθε ομάδα παίζει εναντίον μιας άλλης στον ίδιο όμιλο. Κάθε χώρα επιτρέπεται να έχει 20 παίκτες παγοδρόμους (μπροστινούς και αμυντικούς), καθώς επίσης και δύο ή τρεις τερματοφύλακες, και όλοι θα πρέπει να εκπροσωπούν τη χώρα της οποίας είναι πολίτες. Οι οκτώ τελευταίες ομάδες παίζουν για το χρυσό και το αργυρό μετάλλιο, ενώ οι δύο ηττημένες των ημιτελικών παίζουν για το χάλκινο μετάλλιο.
Πρόκριση
Τα κριτήρια για την πρόκριση στο ολυμπιακό τουρνουά των γυναικών βασίζονται σε ένα σύστημα παρόμοιο με εκείνο των ανδρών. Οι έξι πρώτες χώρες του παγκοσμίου πρωταθλήματος γυναικών της IIHF του 2008 προκρίθηκαν αυτόματα στους Αγώνες του Βανκούβερ. Οι υπόλοιπες χώρες αγωνίστηκαν σε δύο προκριματικούς γύρους και έπαιξαν σε αγώνες μπαράζ.
Παραπομπές
Κατηγορία:Αθλήματα Χειμερινών Ολυμπιακών Αγώνων 2010 2010
Φιορέντσα Σανούντο
Η Φιορέντσα (Ιταλικά : Fiorenza Sanudo, πέθανε το 1371) από τον Οίκο των Σανούδων ήταν Δούκισσα του Αρχιπελάγους (1361 - 1371) σε συμβασιλεία με τον δεύτερο σύζυγο της Νικόλαο Β΄ Σανούδο Σπετσαμπάντα. Η Φιορέντσα Σανούντο ήταν κόρη και διάδοχος του Δούκα του Αρχιπελάγους Ιωάννη Α΄ Σανούδου.
Πρώτος γάμος
Έμεινε πασίγνωστη για την ομορφιά της, πολλοί την περιγράφουν ως "Πηνελόπη της Λατινοκρατίας". Παντρεύτηκε σε πρώτο γάμο τον Τζοβάννι νταλλε Κάρτσερι, Τριτημόριο της Εύβοιας και κύριο της Χαλκίδας (πέθανε το 1358). Διαδέχθηκε τον πατέρα της (1361) σαν νεαρή χήρα με έναν μικρό γιο, έγινε αμέσως πολύ ελκυστική και περιζήτητη σαν νέα νύφη αφού ο δεύτερος γάμος της θα είχε τεράστια πολιτική και διπλωματική σημασία.
Δεύτερος γάμος με εκβιασμό
Η Φιορέντσα Σανούντο απήχθη από τους Βενετούς και μεταφέρθηκε στην Κρήτη που ήταν ιδιοκτησία της, οι πατριώτες της την αντιμετώπισαν με σεβασμό αλλά της δήλωσαν ότι θα της απαγορεύσει να φύγει από το νησί αν δεν συμφωνήσει πρώτα να παντρευτεί τον δεύτερο ξάδελφο της Νικόλαο Σπετσαμπάντα. Η νύφη δεν είχε σοβαρές αντιρρήσεις επειδή βρήκε τον νέο της σύζυγο ελκυστικό αλλά σε οποιαδήποτε περίπτωση ο δεσμός προχώρησε με τον εκβιασμό των Βενετών και ο γάμος τελικά ολοκληρώθηκε (1364). Οι Βενετοί έδωσαν στο ζεύγος οκτώ συνοδούς δούκες, ο Νικόλαος Σπετσαμπάντα περιγράφεται ικανός συμβασιλέας και πιστός στην Βενετία. Η Φιορέντσα πέθανε (1371) και την διαδέχθηκε ο γιος της από τον πρώτο της γάμο Νικκολό νταλλε Κάρτσερι, ο Νικόλαος Σπετσαμπάντα διετέλεσε αντιβασιλέας και κηδεμόνας για τον θετό του γιο όσο ήταν ανήλικος.
Οικογένεια
Με τον πρώτο της σύζυγο Τζοβάννι νταλλε Κάρτσερι, Τριτημόριο της Εύβοιας απέκτησε :
Με τον δεύτερο σύζυγο της και δεύτερο εξάδελφό της Νικόλαο Β΄ Σπετσαμπάντα μέλος του Οίκου των Σανούδων απέκτησε :
Πηγές
Κατηγορία:Δούκες της Νάξου Φιορέντσα Κατηγορία:Ιταλοί ευγενείς
Λεώφρων
Βιογραφικά στοιχεία
Είναι πιθανό να ήταν ο μεγαλύτερος από τους δύο γιους του Αναξίλαου, στο όνομα του οποίου ο Μίκυθος ανέλαβε την κυριαρχία, και στη συνέχεια με την υποκίνηση του Ιέρωνα των Συρακουσών, στερήθηκε την εξουσία του. Ο Διόδωρος ο Σικελιώτης, από τον οποίο μαθαίνουμε αυτά τα γεγονότα, δεν αναφέρει τα ονόματα των δύο νεαρών αρχόντων, αλλά αναφέρει επίσης, ότι η βασιλεία τους κράτησε έξι χρόνια (467–461 π.Χ.), μέχρι που εκδιώχθηκαν από μια λαϊκή εξέγερση, τόσο στο Ρήγιο όσο και στη Ζάγκλη. Ο Λεώφρων αναφέρεται αλλού ότι άσκησε πόλεμο ενάντια στην γειτονική πόλη των Λοκρών.
Στέφθηκε νικητής στο ιππικό αγώνισμα του κέλη κατά τους 78ους (468 π.Χ.) ολυμπιακούς αγώνες της αρχαιότητας. Μετά την νίκη του αναφέρεται πως παρέθεσε δεξίωση για όλους τους παρευρισκομένους της διοργάνωσης, ενώ ο ποιητής Σιμωνίδης ο Κείος έγραψε επινίκια ωδή για αυτόν. Υπάρχει και η άποψη ότι η νίκη του Λεώφρωνος συγχέεται με αυτή του πατέρα του, Αναξίλαου, στην απήνη. Αντιθέτως ο Αθήναιος ο Ναυκρατίτης, συνδέει τη νίκη του Λεώφρωνος με αυτές του Αλκιβιάδη, καθώς λέγει «Ἀλκιβιάδης δὲ Ὀλύμπια νικήσας ἅρματι... τὸ αὐτὸ ἐποίησε καὶ Λεώφρων Ὀλυμπίασιν…», είναι φανερό ότι εννοεί πως οι νίκες αυτές έγιναν στο τέθριππο, όπου το 416 π.Χ. ξέρουμε ότι νίκησε ο Αλκιβιάδης.
Παραπομπές
Κατηγορία:Σικελοί τύραννοι Κατηγορία:Αρχαίοι Έλληνες Ολυμπιονίκες Κατηγορία:Σικελοί Κατηγορία:Αρχαίοι ολυμπιονίκες (5ος αιώνας π.Χ.)
Γεώργιος Οικονομίδης
Ο Γεώργιος Οικονομίδης ή καπετάν Βαρνάς ήταν σημαντικός οπλαρχηγός Μακεδονομάχος από το Στρέμπενο (Ασπρόγεια) Φλώρινας.
Βιογραφικά στοιχεία
Ο Γεώργιος Οικονομίδης γεννήθηκε στα τέλη του 19ου αιώνα στο Στρέμπενο (Ασπρόγεια) Φλώρινας. Ήταν γιος του ιερέα Δημήτριου Οικονομίδη που δολοφονήθηκε από τους Βούλγαρους κομιτατζήδες το Νοέμβριο του 1902. Συγκρότησε ένοπλο σώμα του οποίου τέθηκε επικεφαλής. Έδρασε κατά των Βουλγαρικών σωμάτων στις περιοχές Φλώρινας και Αμυνταίου. Συμμετείχε με το σώμα του, το Νοέμβριο του 1904 στην επίθεση στο Ζελενίτσι (Σκλήθρο). Συνελήφθη από τον Οθωμανικό στρατό, φυλακίστηκε στις φυλακές Μοναστηρίου και μετά από λίγο απέδρασε. Κατέφυγε για σύντομο διάστημα στην Αθήνα και επέστρεψε αργότερα στη Μακεδονία. Σκοτώθηκε στο Γκορνίτσοβο (Κέλλα) Φλώρινας σε μάχη εναντίον ομάδας κομιτατζήδων.
Παραπομπές
Κατηγορία:Μακεδονομάχοι
Λευτέρης Σακελλαρίου
Ο Λευτέρης Σακελλαρίου είναι Έλληνας ποδοσφαιριστής, γεννημένος στην Αθήνα, στις 17 Φεβρουαρίου 1987. Αγωνίζεται ως πλάγιος αμυντικός στην Βουλγαρική ομάδα Λιούμπιμετς 2007.
Καριέρα
Η καριέρα του ξεκίνησε από τις ακαδημίες του Παναθηναϊκού, όπου έμεινε για περίπου τέσσερα χρόνια. Αποχώρησε στα 17 του και μετακόμισε στον Φωστήρα. Ούτε εκεί όμως πήρε τις ευκαιρίες που θα περίμενε και έπειτα από δύο χρόνια πήγε στον Εθνικό Αστέρα.
Εκεί αρχικά συνάντησε τον Μπάμπη Τεννέ και σταδιακά έπαιρνε τις ευκαιρίες που ήθελε. Τη σεζόν 2008-2009, στην ομάδα της Καισαριάνης έρχεται ο Αντώνης Μανίκας, ο οποίος του δίνει φανέλα βασικού. Από εκεί τον ανακαλύπτει ο Πανθρακικός. Ο Ίλιε Ντουμιτρέσκου, που ήταν τότε προπονητής στον Πανθρακικό, εισηγείται την απόκτησή του και έτσι ο 23χρονος κάνει το άλμα για τη Σούπερ Λιγκ. Ο Ρουμάνος φεύγει από την ομάδα στην αρχή της περίοδου και αναλαμβάνει ο Γάλλος Αλμπέρ Καρτιέ. Ο Σακελλαρίου κάνει της πρώτες του συμμετοχές στην Σουπερ Λίγκ. Με την έλευση του Παύλου Δερμιτζάκη ο Σακελλαρίου καθιερώνεται στο αριστερό άκρο της άμυνας του Πανθρακικού.
Ο Δερμιτζάκης φεύγει από τον Πανθρακικό το καλοκαίρι του 2010 για τον ΠΑΟΚ, όπου η ομάδα χρείαζεται έναν ακόμα παίκτη για την αριστερή πτέρυγα της άμυνας. Εκτιμώντας το ταλέντο του λίγες μέρες αργότερα ο Παύλος Δερμιτζάκης εισηγείται την απόκτησή του στον ΠΑΟΚ. Η μεταγραφή του ολοκληρώνεται την τελευταια μέρα της μεταγραφικής περιόδου του καλοκαιριού.
Ο Σακελλαρίου κάνει την πρώτη του εμφάνιση με την φανέλα του ΠΑΟΚ σε αγώνα του Γιουρόπα Λιγκ εναντίον της Διναμό Ζάγκρεμπ στις 30 Σεπτεμβρίου 2010 στην Τούμπα.
Την αρχή της σεζόν 2011-12 παραχωρείται ως δανεικός στην Κέρκυρα
Το καλοκαίρι του 2013 μένει ελεύθερος απο τον ΠΑΟΚ. Αργότερα υπογράφει στην Βουλγαρική ομάδα Α' εθνικής κατηγορίας Λιούμπιμετς 2007.
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Φωστήρα Κατηγορία:Ποδοσφαιριστές Εθνικού Αστέρα Κατηγορία:Ποδοσφαιριστές Πανθρακικού Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΦΚ Λιούμπιμετς 2007
Μιχαήλ Β΄ Ασέν
Ο Μιχαήλ Ασέν (βουλγαρικά: Михаил Асен I, 1238 - 1256) ήταν τσάρος της Βουλγαρίας από το 1246 ως το 1256. Ήταν γιος του Ιβάν Ασέν Α΄ από την τρίτη του σύζυγο Ειρήνη Αγγελίνα, κόρη του Θεόδωρου δεσπότη της Ηπείρου. Ο Μιχαήλ Ασέν γεννήθηκε μεταξύ 1238 και 1241 και απεβίωσε το 1256.
Ο Μιχαήλ Ασέν ήταν 16 ετών, όταν διαδέχθηκε στον θρόνο τον αδελφό του Καλιμάν Ασέν Α΄. Εικάζεται, ότι η μητέρα του Ειρήνη ανέλαβε την εξουσία ως αντιβασίλισσα, αλλά υπάρχουν ενδείξεις μόνο, που να αποδεικνύουν αυτήν την υπόθεση. Με την είδηση για τον δεύτερο συνεχόμενο ανήλικο μονάρχη στον θρόνο της Βουλγαρίας, οι γειτονικές δυνάμεις της Αυτοκρατορίας της Νίκαιας, του δεσποτάτου της Ηπείρου και του βασιλείου της Ουγγαρίας εισέβαλαν στη Βουλγαρία, αποσπώντας σημαντικά εδάφη. Η Νίκαια κατέλαβε τη Θράκη, η Ήπειρος μεγάλο μέρος της Μακεδονίας και η Ουγγαρία την περιοχή του Βελιγραδίου και του βανάτου του Σεβέριν. Παρά την ήττα, η Βουλγαρία εξαναγκάστηκε να βοηθήσει τη Νίκαια εναντίον της Λατινικής Αυτοκρατορίας.
Το 1253 η κυβέρνηση του Μιχαήλ Ασέν σύναψε εμπορική και στρατιωτική συνθήκη με τη Δημοκρατία της Ραγκούσα (Ντουμπρόβνικ) εναντίον του Στέφανος Ούρος Α΄ της Σερβίας. Παρά τη βαθιά διείσδυση στο Σερβικό έδαφος, η Βουλγαρική απόπειρα κατάκτησης της Σερβίας απέτυχε εντελώς.
Ο θάνατος του Ιωάννη Γ΄ Βατάτζη το 1254 ενέπνευσε μία προσπάθεια των Βουλγάρων να ανακαταλάβουν τα εδάφη, που έχασαν από τη Νίκαια. Ο Μιχαήλ Ασέν έφτανε την ηλικία της ενηλικίωσης και συμμετείχε στην εκστρατεία, η οποία αρχικά είχε επιτυχία, καθώς κατακυριεύτηκε η Θράκη και επιτεύχθηκε η παράδοση αρκετών οχυρών στη Ροδόπη με τη συνδρομή του συμπαθούντος τοπικού πληθυσμού. Παρόλα αυτά η ταχύτατη προέλαση του νέου Αυτοκράτορα της Νίκαιας Θεόδωρου Β΄ Βατάτζη αιφνιδίασε του Βουλγάρους, ενώ ο Μιχαήλ Ασέν υπέστη αρκετούς τραυματισμούς κατά τη βιαστική φυγή του διαμέσου ενός δάσους. Τον επόμενο χρόνο ο Μιχαήλ Ασέν επιχείρησε να αντεπιτεθεί με ένα στρατό Κουμάνων και πάλι είχε κάποια επιτυχία στην αρχή. Το 1256 οι εμπόλεμοι σύναψαν συνθήκη ειρήνης, που προέβλεπε επαναφορά των συνόρων στην προ του πολέμου κατάσταση.
Οι λιγοστές πηγές δίνουν την εντύπωση, ότι ο Μιχαήλ Ασέν κατά το μεγαλύτερο μέρος της βασιλείας του δεχόταν την ισχυρή επιρροή ενός ισχυρού προσώπου από την Αυλή του. Αρχικά ήταν η μητέρα του Ειρήνη. Τον καιρό όμως που υπογράφτηκε η συνθήκη με το Ντουμπρόβνικ, οι πηγές υποδεικνύουν, ότι το πρόσωπο αυτό ήταν ο σεβαστοκράτορας Πέτρος, ο οποίος είχε νυμφευτεί την αδελφή τού Μιχαήλ Ασέν, την Άννα-Θεοδώρα. Τα τελευταία χρόνια της βασιλείας του φαίνεται, ότι δεχόταν την ισχυρή επιρροή του Ρόστισλαβ Μιχαήλοβιτς πρίγκιπα του Τσερνίγκοβ (από τους Ρουρικίδες της Ρωσίας), ο οποίος είχε εγκατασταθεί στην Ουγγαρία και είχε νυμφευτεί την Άννα -κόρη του Μπέλα Δ΄ της Ουγγαρίας και της Μαρίας Λασκαρίνας της Νίκαιας- και πιθανώς είχε γίνει μπάνος της περιοχής του Βελιγραδίου. Πιθανώς εκείνη την εποχή ο Μιχαήλ Ασέν νυμφεύτηκε μία κόρη (δεν είναι γνωστό ποια) του Ρόστισλαβ και το 1256 ο Ρόστισλαβ διαμεσολάβησε για την υπογραφή της συνθήκης ειρήνης με τη Νίκαια.
Μια ομάδα ευγενών, πιθανώς εξοργισμένοι από τις παραχωρήσεις του Μιχαήλ Ασέν και του πεθερού του στη συνθήκη ειρήνης, συσπειρώθηκαν γύρω από τον εξάδελφο του τσάρου, τον Καλιμάν Ασέν Β΄. Κατά τη διάρκεια μίας κυνηγετικής εξόρμησης στην περιοχή της πρωτεύουσας Τάρνοβο, ο Καλιμάν Ασέν Β΄ δολοφόνησε τον Μιχαήλ Ασέν Β΄ και σφετερίστηκε τον θρόνο.
Οικογένεια
Νυμφεύτηκε την Ελισάβετ (Άννα) των Ρουρικιδών, κόρη του Ροστισλάβ Μιχαήλιβιτς πρίγκιπα του Νόβγκοροντ, Γαλικίας, Τσερνίγκοβ και δούκα του Μακσό.
Το 1256 απεβίωσε ο Μιχαήλ Ασέν και η χήρα του παντρεύτηκε τον εξάδελφό του Καλιμάν Β΄ των Ασέν.
Εξωτερικοί σύνδεσμοι
Κατηγορία:Τσάροι της Βουλγαρίας Κατηγορία:Οίκος των Ασέν
Πίτερ Μπόιλ
Ο Πίτερ Λόρενς Μπόιλ (18 Οκτωβρίου 1935 – 12 Δεκεμβρίου 2006) ήταν Αμερικανός ηθοποιός. Γνωστός καρατερίστας, έπαιξε τον Φρανκ Μπαρόουν στην κωμική σειρά του CBS Ο αξιαγάπητος Ρέιμοντ και το κωμικό τέρας στην ταινία του Μελ Μπρουκς Φρανκενστάιν Τζούνιορ (1974). Πρωταγωνίστησε επίσης στην ταινία Ο υποψήφιος (1972). Ο Μπόιλ, ο οποίος κέρδισε βραβείο Έμμυ το 1996 για γκεστ ρόλο στο δράμα επιστημονικής φαντασίας της Fox The X-Files, κέρδισε επαίνους τόσο για κωμικούς όσο και για δραματικούς ρόλους, όπως την πρωτοποριακή του ερμηνεία στις ταινίες Joe (1970) και Ο ταξιτζής (1976).
Τα πρώτα χρόνια
Ο Πίτερ Λόρενς Μπόιλ γεννήθηκε στο Νόρισταουν της Πενσυλβάνιας. Ήταν γιος της Άλις (το γένος Λιούις) και του Φράνσις Χαβιέ Μπόιλ. Ήταν το μικρότερο από τα τρία παιδιά και είχε δύο μεγαλύτερες αδερφές: την Άλις Ντάφι (το γένος Μπόιλ) και τη Σίντνεϊ Μπόιλ. Μετακόμισε με την οικογένειά του στην κοντινή Φιλαδέλφεια.
Ο πατέρας του, Φράνσις, ήταν τηλεοπτική προσωπικότητα της Φιλαδέλφειας από το 1951 έως το 1963.
Οι παππούδες του Μπόιλ από την πλευρά του πατέρα του ήταν Ιρλανδοί μετανάστες και η μητέρα του ήταν κυρίως γαλλικής, βρετανικής και ιρλανδικής καταγωγής. Ανατράφηκε ως καθολικός και φοίτησε στο σχολείο St. Francis de Sales και στο Καθολικό Λύκειο Αρρένων της Δυτικής Φιλαδέλφειας. Μετά την αποφοίτησή του από το γυμνάσιο το 1953, ο Μπόιλ πέρασε τρία χρόνια με τους αδελφούς Ντε Λα Σάλ, ένα ρωμαιοκαθολικό τάγμα σπουδών. Έζησε στο ίδιο σπίτι με άλλους δοκίμους αποκτώντας πρώτο πτυχίο από το Πανεπιστήμιο La Salle στη Φιλαδέλφεια το 1957, αλλά εγκατέλειψε το τάγμα επειδή δεν ένιωθε να τον ελκύει η θρησκευτική ζωή.
Ενώ βρισκόταν στη Φιλαδέλφεια, εργάστηκε ως εικονολήπτης στην εκπομπή μαγειρικής Television Kitchen.
Μετά την αποφοίτησή του από τη Σχολή Δοκίμων Αξιωματικών το 1959, έγινε σημαιοφόρος στο Ναυτικό των Ηνωμένων Πολιτειών, αλλά η στρατιωτική του σταδιοδρομία έληξε μετά από μια νευρική κρίση. Στην πόλη της Νέας Υόρκης, ο Μπόιλ σπούδασε κοντά στη δασκάλα υποκριτικής Ούτα Χάγκεν, ενώ εργαζόταν ως ταχυδρομικός υπάλληλος και μετρ σε εστιατόριο.
Ο Μπόιλ έπαιξε τον Μάρεϊ τον αστυνομικό με έναν περιοδεύοντα θίασο στην παράσταση Ένα παράξενο ζευγάρι του Νιλ Σάιμον. Άφησε την περιοδεία στο Σικάγο και εντάχθηκε στον θίασο The Second City εκεί. Έπαιξε μια σύντομη σκηνή στην ταινία του 1969 Medium Cool, που κυκλοφόρησε στο Σικάγο, η οποία έχει λάβει καλές κριτικές.
Καριέρα
Ο Μπόιλ έπαιξε έναν ακόμα επιτυχημένο ρόλο ως το τέρας του Φρανκενστάιν στην κωμωδία του Μελ Μπρουκς του Φρανκενστάιν Τζούνιορ (1974) στην οποία, ως φόρος τιμής στον Κινγκ Κονγκ, το τέρας τοποθετείται στη σκηνή με σμόκιν και ημίψηλο καπέλο, γρυλίζοντας-τραγουδώντας και χορεύοντας το τραγούδι "Puttin' on το Ritz". Ο Μπόιλ είπε τότε: «Το τέρας του Φρανκενστάιν που παίζω είναι ένα μωρό. Είναι μεγάλο, άσχημο και τρομακτικό, αλλά μόλις γεννήθηκε, θυμηθείτε, και ήταν τραυματικό, και για αυτόν ολόκληρος ο κόσμος είναι ένα ολοκαίνουργιο, εξωγήινο περιβάλλον. Έτσι το παίζω». Ο Μπόιλ γνώρισε τη σύζυγό του, Λορέιν Άλτερμαν, στα γυρίσματα του Φρανκενστάιν Τζούνιορ, όπου εκείνη παρευρισκόταν ως ρεπόρτερ για το περιοδικό Rolling Stone. Είχε ακόμα το μακιγιάζ του Φρανκενστάιν όταν της ζήτησε να βγουν. Μέσω της Άλτερμαν και της φίλης της Γιόκο Όνο, ο Μπόιλ έγινε φίλος με τον Τζον Λένον, ο οποίος έγινε κουμπάρος στον γάμο του Μπόιλ και της Άλτερμαν το 1977. Ο Μπόιλ και η γυναίκα του απέκτησαν δύο κόρες, τη Λούσι και την Έιμι.
Ο Μπόιλ έλαβε την πρώτη του υποψηφιότητα για βραβείο Έμμυ για τη δραματική του ερμηνεία στην τηλεοπτική ταινία Tail Gunner Joe του 1977, στην οποία έπαιξε τον γερουσιαστή Τζόζεφ Μακάρθι. Ωστόσο, επιλεγόταν πιο συχνά ως ηθοποιός χαρακτήρων παρά ως πρωταγωνιστής. Οι ρόλοι του περιλαμβάνουν τον φιλοσοφημένο ταξιτζή στον Ταξιτζή του Μάρτιν Σκορτσέζε (1976) με πρωταγωνιστή τον Ρόμπερτ Ντε Νίρο, τον ιδιοκτήτη μπαρ στο The Brink's Job (1978), τον ιδιωτικό ντετέκτιβ στο Hardcore (1979), τον δικηγόρο του δημοσιογράφου Χάντερ Σ. Τόμσον (που υποδύεται ο Μπιλ Μάρεϊ) στο Where the Buffalo Roam (1980), το διεφθαρμένο αφεντικό ενός διαστημικού ορυχείου στην ταινία επιστημονικής φαντασίας Άουτλαντ (1981), απέναντι από τον Σον Κόνερι, τον ναύκληρο Μουν στην πειρατική κωμωδία Το αδελφάτο των 7 θαλασσών (1983), όπου πρωταγωνιστούσε και η Μάντλιν Καν και μέλη του κωμικού θιάσου Monty Python, έναν μαφιόζο στο δρόμο του προς τη σύνταξη, με πρωταγωνιστή τον Μάικλ Κίτον στην κωμωδία Τζόνι, ο επικίνδυνος (1984), έναν ψυχασθενή που τραγουδά ένα τραγούδι του Ρέι Τσαρλς στην κωμωδία Καθένας με την τρέλα του (1989) με πρωταγωνιστή επίσης τον Μάικλ Κίτον, το αφεντικό μιας εταιρείας στην ταινία επιστημονικής φαντασίας Solar Crisis (1990) με τους Τσάρλτον Ίστον και Τζακ Πάλανς, τον ταξιτζή στο Ο άνθρωπος σκιά (1994), με πρωταγωνιστή τον Άλεκ Μπάλντουιν, τον πατέρα του αρραβωνιαστικού της Σάντρα Μπούλοκ στο Ενώ εσύ κοιμόσουν (1995), τον επίδοξο αγοραστή της εταιρείας του Έντι Μέρφι στο Ο γιατρός τρελάθηκε (1998) και τον μισητό πατέρα του δεσμοφύλακα Μπίλι Μπομπ Θόρντον στο Ο χορός των τεράτων (2001).
Το 1980, συμπρωταγωνίστησε με τον Τόμι Λι Τζόουνς σε μια θεατρική παραγωγή εκτός Μπρόντγουεϊ του έργου The Roast του θεατρικού συγγραφέα Σαμ Σέπαρντ. Δύο χρόνια αργότερα, ο Μπόιλ έπαιξε τον αρχηγό μιας δυσλειτουργικής οικογένειας στο λιγότερο καλοδεχούμενο από τους κριτικούς Snow Orchid.
Το 1986, ο Μπόιλ έπαιξε τον ομώνυμο ρόλο της τηλεοπτικής σειράς Joe Bash. Το κωμικό δράμα περιέγραφε τη ζωή ενός μοναχικού, κουρασμένου από τον κόσμο και ενίοτε συμβιβασμένου αστυνομικού της Νέας Υόρκης.
Τον Οκτώβριο του 1990, ο Μπόιλ υπέστη ένα σχεδόν θανατηφόρο εγκεφαλικό επεισόδιο που τον άφησε εντελώς άφωνο και ακίνητο για σχεδόν έξι μήνες. Μετά την ανάρρωσή του, κέρδισε ένα βραβείο Έμμυ το 1996 για την γκεστ εμφάνισή του στο The X-Files. Εμφανίζεται στο ακυκλοφόρητο μουσικό βίντεο του Ρότζερ Γουότερς "Three Wishes" (1992) από τη Sony Music ως ατημέλητο τζίνι με ένα βρόμικο παλτό και κόκκινο κασκόλ.
Το 1999, ο Μπόιλ έπαθε καρδιακή προσβολή στα γυρίσματα της σειράς Ο αξιαγάπητος Ρέιμοντ. Σύντομα ανέκτησε την υγεία του και επέστρεψε στη σειρά. Μετά το περιστατικό, ο Μπόιλ επανήλθε στην καθολική του πίστη.
Το 2001, εμφανίστηκε στην ταινία Ο χορός των τεράτων ως μεγαλομανής πατέρας του πρωταγωνιστικού ήρωα. Ο Μπόιλ έκανε γκεστ εμφανίσεις σε τρία επεισόδια του προγράμματος του Comedy Central Mind of Mencia, ένα από τα οποία προβλήθηκε ως φόρος τιμής σε ένα αφιέρωμα που έγινε πριν από τον θάνατο του Μπόιλ.
Από τα τέλη του 2005, ο Μπόιλ και η πρώην τηλεοπτική σύζυγος Ντόρις Ρόμπερτς εμφανίστηκαν σε τηλεοπτικές διαφημίσεις για την Alka-Seltzer.
Θάνατος
Στις 12 Δεκεμβρίου 2006, ο Μπόιλ πέθανε σε ηλικία 71 ετών στο New York Presbyterian Hospital της Νέας Υόρκης από πολλαπλούν μυέλωμα και καρδιακή νόσο.
Στις 18 Οκτωβρίου 2007 (που θα ήταν τα 72α γενέθλια του Μπόιλ), ο φίλος του Μπρους Σπρίνγκστιν αφιέρωσε το "Meeting Across the River" στον Μπόιλ κατά τη διάρκεια μιας συναυλίας του στο Madison Square Garden με την E Street Band. Ο Σπρίνγκστιν δήλωσε: «Ένας παλιός φίλος πέθανε πριν από λίγο καιρό – τον συναντήσαμε όταν ήρθαμε για πρώτη φορά στη Νέα Υόρκη. . . Σήμερα θα είχε γενέθλια».
Ο Μπόιλ ενταφιάστηκε στο νεκροταφείο Green River στο Σπρινγκς της Νέας Υόρκης.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί φωνής Κατηγορία:Βραβευμένοι με Έμμυ Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου
Ελληνικές θαλάσσιες θεότητες
Οι ελληνικές θαλάσσιες θεότητες είναι μία κατηγορία θεών και θεοτήτων της αρχαίας ελληνικής μυθολογίας.
Ο κύριος θεός σε αυτή την κατηγορία είναι ο Ποσειδώνας, ενώ υπάρχουν και άλλες υποκατηγορίες όπως οι Νηρηίδες, οι Ωκεανίδες κτλ.
Αυτές οι θεότητες βρίσκονται και ζουν στις θάλασσες.
Μία από αυτές τις θεότητες είναι η Θέτις, μητέρα του ήρωα Αχιλλέα.
Κατηγορίες θαλάσσιωv θεοτήτων
Κατηγορία:Θαλάσσιες θεότητες της ελληνικής μυθολογίας
Αγουρέλαιο
Με το όνομα αγουρέλαιο ονομάζουμε το φυσικό λάδι που προέρχεται από τη σύνθλιψη από ελιές που δεν έχουν ακόμη ρυτιδωθεί και διατηρούν το πράσινο χρώμα τους. Το ονόμαζαν οι αρχαίοι Έλληνες ωμοτριβές ή ομφάκιο.
Το αγουρέλαιο διατηρεί για λίγους μήνες τις ιδιότητες του, για αυτό και δεν είναι διαθέσιμο όλο τον χρόνο. Τα εντονότερα του χαρακτηριστικά είναι φανερά από την παραγωγή του, το Νοέμβριο και μέχρι το Μάρτιο. Όσο περνάει ο χρόνος το αγουρέλαιο χάνει την έντονη γεύση του αλλά όχι τα θρεπτικά του συστατικά. Το αγνό αγουρέλιο που δεν έχει περάσει καμία επεξεργασία ή φιλτράρισμα, μετά από κάποιο χρονικό διάστημα θα εμφανίσει ένα ίζημα (μούργα) στον πάτο του δοχείου, το οποίο είναι φυσικό κατάλοιπο του ελαιολάδου και δηλώνει την αγνότητα του αγουρέλαιου.
Περιέχει όλες τις βιταμίνες και προβιταμίνες του ελαιολάδου, μέταλλα και πολυφαινόλες, που προστατεύουν τα κύτταρα από το οξειδωτικό στρες, το ενεργό οξυγόνο και τις ελεύθερες ρίζες.
Εξωτερικοί σύνδεσμοι
Κατηγορία:Φυτικά έλαια Κατηγορία:Μαγειρικά έλαια
Αεροδρόμιο του Άνιακ
Το αεροδρόμιο του Άνιακ (IATA: ANI, ICAO: PANI, FAA LID: ANI) είναι ένα κρατικό αεροδρόμιο για δημόσια χρήση, που βρίσκεται στο Άνιακ, μια πόλη της περιοχής απογραφής Μπέθελ, στην πολιτεία της Αλάσκας. Η τοποθεσία του στον ποταμό Κάσκοκουιμ επιτρέπει την προσγείωση και απογείωση υδροπλάνων.
Σύμφωνα με στοιχεία της Ομοσπονδιακής Διοίκησης Αεροπορίας, το αεροδρόμιο είχε 18.526 επιβιβάσεις το ημερολογιακό έτος 2008, 16.255 το 2009, και 16.394 το 2010. Περιλαμβάνεται στο Εθνικό Σχέδιο Ολοκληρωμένων Αεροπορικών Συστημάτων, στο οποίο κατηγοριοποιείται ως ένα αεροδρόμιο με πρωταρχικούς εμπορικούς σκοπούς.
Εγκαταστάσεις και αεροσκάφη
Το αεροδρόμιο του Άνιακ καλύπτει μια έκταση 1.722 στρεμμάτων σε υψόμετρο 27 μέτρων επάνω από τη στάθμη της θάλασσας. Έχει ένα διάδρομο με επιφάνεια από άσφαλτο, τον 10/28, και μια ζώνη προσγείωσης και απογείωσης υδροπλάνων, την 5W/23W. 19 αεροσκάφη έχουν ως μόνιμη βάση τους το αεροδρόμιο, εκ των οποίων το 89,5% είναι μονοκινητήρια και το 10,5% πολυκινητήρια.
Επιβατικές
Οι ακόλουθες αεροπορικές εταιρείες προσφέρουν τακτικά επιβατικά δρομολόγια σε αυτό το αεροδρόμιο:
Εξωτερικοί σύνδεσμοι
Κατηγορία:Αλάσκα
Πρωτάθλημα ποδοσφαίρου Κόστα Ρίκα
Το Πρωτάθλημα ποδοσφαίρου Κόστα Ρίκα (ισπανικά: Fútbol de Primera División, FPD) είναι επαγγελματικό πρωτάθλημα ποδοσφαιρικών συλλόγων στην Κόστα Ρίκα. Αποτελεί την κορυφαία κατηγορία στο σύστημα ποδοσφαιρικών πρωταθλημάτων της χώρας. Διοργανώτρια αρχή του πρωταθλήματος είναι η UNAFUT.
Στην Πριμέρα Ντιβισιόν μετέχουν 12 ομάδες και λειτουργεί με βάση το μοντέλο ανόδου και υποβιβασμού. Η κάθε αγωνιστική περίοδος χωρίζεται σε δύο διαστήματα, την Ινβιέρνο (Invierno, που σημαίνει Χειμώνας), από τον Ιούλιο μέχρι τον Δεκέμβριο, και την Βεράνο (Verano, που σημαίνει Καλοκαίρι), από τον Ιανουάριο μέχρι τον Μάιο. Κάθε ομάδα αγωνίζεται συνολικά σε 32 με 44 παιχνίδια, ενώ όλα τα παιχνίδια της αγωνιστικής περιόδου είναι 412.
Τα περισσότερα παιχνίδια διεξάγονται τα Σάββατα και τις Κυριακές, αλλά πρόσφατα υπήρξαν παιχνίδια προγραμματισμένα για την Παρασκευή το απόγευμα και τη Δευτέρα το βράδυ. Επίσης, το πρωτάθλημα έχει ορισμένα παιχνίδια προγραμματισμένα για Τετάρτη βράδυ, σε περίπτωση που αυτά είναι εξ αναβολής.
Ιστορία
Το πρωτάθλημα ιδρύθηκε στις 13 Ιουνίου του 1921, μετά από πρόσκληση που υποβλήθηκε από τη Γουατεμάλα στην Κόστα Ρίκα για να συμμετάσχει στην Εκατονταετηρίδα Αγώνων της. Συνολικά 12 σύλλογοι έχουν κερδίσει τον τίτλο.
Κατά το έτος 1921, δημιουργήθηκε η Εθνική Ένωση Ποδοσφαίρου (Liga Nacional de Fútbol) από τα σωματεία Αλαχουελένσε, Καρταχινές, Ερεδιάνο, Λα Λιμπερτάδ, Εσπανιόλα ντε Σαν Χοσέ, Λα Ουνιόν ντε Τρες Ρίος και Λιμονένσε, οι οποίες σχημάτισαν την Πριμέρα Ντιβισιόν. Το 1931, η Ένωση οργανώθηκε συγκεντρωτικά και μετονομάστηκε σε Ομοσπονδία Αθλητισμού Κόστα Ρίκα (Federación Deportiva de Costa Rica), ενώ αργότερα μετονομάστηκε σε Εθνική Ομοσπονδία Ποδοσφαίρου (Federación Nacional de Fútbol) και στη δεκαετία του 1970 πήρε την τελική της ονομασία σε Ομοσπονδία Ποδοσφαίρου Κόστα Ρίκα (Federación Costarricense de Fútbol, FEDEFUTBOL).
Το 1999, η FEDEFUTBOL συγκρότησε την Ένωση Ποδοσφαιρικών Σωματείων της Πριμέρα Ντιβισιόν (Unión de Clubes de Fútbol de la Primera División, UNAFUT) ως υπεύθυνη για τη διεξαγωγή της Πριμέρα Ντιβισιόν και των Άλτο Ρενδιμιέντο και Χουβενίλ Εσπεσιάλ (πρωταθλημάτων υποδομής των ομάδων της Πριμέρα Ντιβισιόν).
Τρόπος διεξαγωγής
Η Πριμέρα Ντιβισιόν έχει δύο τουρνουά. Η μορφή και των δύο τουρνουά είναι η ίδια. Έχει τροποποιηθεί πολλές φορές τα τελευταία χρόνια. Στη σημερινή μορφή συμμετέχουν 12 ομάδες, οι οποίες αγωνίζονται (εντός και εκτός έδρας) σε συνολικά 22 παιχνίδια για κάθε μία. Οι τέσσερις πρώτες ομάδες προκρίνονται αυτόματα στην ιμιτελική φάση. Οι νικήτριες των ιμιτελικών προκρίνονται στον τελικό, ο οποίος καθορίζει την πρωταθλήτρια.
Οι νικήτριες των δύο διοργανώσεων (Ινβιέρνο και Βεράνο) προκρίνονται στο ΚΟΝΚΑΚΑΦ Τσάμπιονς Λιγκ. Σε περίπτωση που η ίδια ομάδα κερδίσει και τις δύο διοργανώσεις, η δεύτερη ομάδα της κατηγορίας.
Eξωτερικοί σύνδεσμοι
Κατηγορία:Ποδόσφαιρο στην Κόστα Ρίκα
Παράδειγμα παρτίδας σκακιού
Η παρτίδα που παρουσιάζεται εδώ προέρχεται από μια συλλογή του Γκρέκο (Gioacchino Greco), ενός σημαντικού σκακιστή του 17ου αιώνα. Η παρτίδα όμως έχει παιχθεί πολλές φορές.
Τα λευκά έχουν την πρώτη κίνηση και χάρις σε αυτήν σημαντική πρωτοβουλία. Τα λευκά στατιστικά κερδίζουν 10% συχνότερα από τα μαύρα, εξαιτίας αυτής της πρωτοβουλίας. Αυτό είναι ενδεικτικό και του πόσο σημαντικό είναι να μην χαραμιστούν κινήσεις άσκοπα στο ξεκίνημα (άνοιγμα) της παρτίδας.
1. ε4
Τα λευκά επιλέγουν μια λογική και δημοφιλή κίνηση τόσο για τους αρχάριους, όσο και για τους έμπειρους παίκτες.
1... ε5
Συμμετρική απάντηση. Τα πιόνια μπλοκάρουν το ένα το άλλο χωρίς να αλληλοαπειλούνται.
2. Ιζ3
Άλλη μια λογική κίνηση από τα λευκά. Τα λευκά κινητοποιούν τις δυνάμεις τους προχωρώντας έναν ίππο σε θέση μάχης. Το μαύρο πιόνι στο ε5 απειλείται.
2... ζ6;
Κίνηση των μαύρων που δεν χαρακτηρίζεται καλή. Τα μαύρα θα μπορούσαν αποτελεσματικότερα να προστατεύσουν το πιόνι τους με 2...Ιγ6 ή 2...δ6, αλλά στην πραγματικότητα υπάρχουν και άλλες δυνατότητες όπως 2...Ιζ6. Τα μαύρα θα μπορούσαν ακόμα να δοκιμάσουν το γκαμπί του 2...ζ5.
Η κίνηση 2... ζ6 αδυνατίζει την πτέρυγα του βασιλιά, όπως θα φανεί με τον αμεσότερο τρόπο στο παιχνίδι.
3. Ι:ε5!;
Τα λευκά επιτίθενται αμέσως, θυσιάζοντας τον ίππο για δυο πιόνια. Συμβατικά ο ίππος αξίζει 3 πιόνια, τα λευκά όμως χωρίς να έχουν μετρήσει ακόμα με ακρίβεια πώς θα κερδίσουν, κρίνουν ότι η επίθεση και το αποφασιστικό αδυνάτισμα στην πτέρυγα του βασιλιά είναι αρκετό αντάλλαγμα. Αυτός είναι ο αμεσότερος τρόπος να δείξουν στα μαύρα γιατί το πιόνι δεν προστατεύεται με την κίνηση ζ6.
3... ζ:ε5;
Η κίνηση, παρόλο που φαίνεται να αποτελεί την φυσική συνέχεια του προηγούμενου σχεδίου των μαύρων, δεν είναι η καλύτερη. Η καλύτερη προσπάθεια για να ισορροπήσει το παιχνίδι θα ήταν 3... Βε7 καρφώνοντας τον λευκό ίππο και το λευκό πιόνι στην κάθετο του βασιλιά. Αυτό σημαίνει ότι η βασίλισσα θα επιτίθετο εμμέσως σε ό,τι βρίσκεται στην στήλη ε. Μετά την απομάκρυνση του ίππου η βασίλισσα θα μπορούσε να κόψει το πιόνι στο ε4, ανακτώντας το χαμένο πιόνι.
Το γεγονός ότι δεν είναι καλό για τα μαύρα να κόψουν τον ίππο, καταδεικνύει ότι η κίνηση ζ6 ήταν άστοχη, καθώς αδυνατίζει περαιτέρω την πτέρυγα του βασιλιά, όπως θα φανεί στην επόμενη κίνηση.
4. Βθ5+
Σημειώστε ότι τα λευκά κάνουν διπλό χτύπημα (πιρούνι) στον βασιλιά και στο πιόνι ε5. Τα μαύρα δεν προλαβαίνουν να προστατέψουν και τα δυο, και έτσι σε κάθε περίπτωση το πιόνι στο ε5 χάνεται
4... Ρε7;!
Προτιμότερο για τα μαύρα θα ήταν να έπαιζαν η6. Έτσι θα έχαναν υλικό και οπωσδήποτε θα ήταν σε άσχημη θέση, αλλά τώρα αφήνουν τον βασιλιά τους υπερβολικά εκτεθειμένο. Τα μαύρα δεν έχουν τοποθετήσει σε θέση μάχης κανένα κομμάτι. Όλα τα κομμάτια τους είναι εκεί που βρισκόντουσαν στην αρχή της παρτίδας. Όχι μόνο αυτό, αλλά επιπλέον ο βασιλιάς έχει βγει σε επικίνδυνους περιπάτους.
5. Β:ε5+
5... Ρζ7
Φορσέ (μοναδική δυνατή κίνηση για τα μαύρα).
6. Αγ4+!
Εξαιρετική κίνηση για να κρατηθεί η πίεση στον μαύρο. Ακόμα και η βασίλισσα χρειάζεται την συνδρομή άλλων κομματιών. Τα λευκά αναπτύσσουν ένα ακόμα κομμάτι και ταυτοχρόνως δίνουν σαχ. Έτσι προλαβαίνουν πιθανή ανασυγκρότηση των μαύρων.
6.... Ρη6;
Προτιμότερο θα ήταν 6.... δ5 αλλά ακόμα και έτσι τα μαύρα οδηγούνται στην ήττα. Με το δ5 δίνουν ένα πιόνι στα λευκά αλλά η κατάσταση για τα μαύρα είναι πολύ κρίσιμη ώστε η προσπάθεια για είσοδο μαύρων κομματιών στην μάχη είναι πολύ σημαντικότερη από ύπαρξη υλικού που δεν βοηθάει στην άμυνα του βασιλιά. Με την κίνηση δ5 τα μαύρα ανοίγουν τον δρόμο για τα κομμάτια τους. Μετά από αυτό αν τα λευκά δεν μπορέσουν να βρουν αρκετά δυνατή συνέχεια κινδυνεύουν να χάσουν το πλεονέκτημά τους. Μια λογική συνέχεια θα ήταν 6.... δ5! 7.Α:δ5 Ρη6 8.θ4! θ5! 9.Α:β7 Α:β7 (η τελευταία δυνατότητα αποφυγής του ματ είναι 9.... Αδ6 αλλά μετά από 10.Βα5 Ιγ6 11.Α:γ6 Πβ8 τα λευκά έχουν τεράστιο πλεονέκτημα) 10.Βζ5+ Ρθ6 11.δ4+ η5 12.Βζ7!! Βε7 13.θ:η5 Β:η5 Π:θ5#!.
7. Βζ5+
Τα λευκά πια εξαπολύουν άμεσα την επίθεσή τους.
7... Ρθ6
Φορσέ.
8. δ4+!
Σαχ εξ αποκαλύψεως. Το σαχ δεν το δίνει το πιόνι που κινείται αλλά ο αξιωματικός που χωρίς να κινηθεί από την θέση του συμμετέχει έτσι ενεργά στο κυνήγι του βασιλιά.
8... η5
Πρακτικά φορσέ, διότι το 8... Βη5 καταλήγει σε ματ στην επόμενη κίνηση.
9. θ4!
Απειλώντας το καρφωμένο πιόνι. Τα λευκά ρίχνουν στην μάχη για βοήθεια ένα πιόνι και ο λευκός πύργος στο θ1 φαίνεται επίσης έτοιμος να βοηθήσει την κατάσταση. Τα λευκά απειλούν άμεσα με θ:η5++ (από πιόνι και πύργο) και Βζ7 ματ. Απειλούν επίσης Βζ7! (χωρίς σαχ!) και τα μαύρα είναι αδύνατο να προστατευτούν από το θ:η5#
9... Ρη7
10. Βζ7+
10... Ρθ6
11. θ:η5#
Ματ.
Κατηγορία:Σκακιστικές παρτίδες
Μίτσο Ασέν
Ο Μίτσο-Ασέν (βουλγαρικά: Мицо Асен) ήταν τσάρος της Βουλγαρίας (1256 - 1257)
Ο χρόνος γέννησής του είναι άγνωστος. Κατά μερικούς ταυτίζεται χωρίς αποδείξεις με τον Μιχαήλ, γιο του Ρώσου πρίγκηπα του Κιέβου Ρόστισλαβ Μιχαήλοβιτς. Όπως και ο διάδοχός του Κωνσταντίνος Α΄ Τιχ, ο Μίτσο πρόσθεσε το όνομα Ασέν στο όνομά του, μετά την άνοδό του στον Βουλγαρικό θρόνο.